GULF สนับสนุน “เมืองทอง ยูไนเต็ด”
GULF สนับสนุนสโมสรฟุตบอล เอสซีจี เมืองทอง ยูไนเต็ด 
25 ก.พ. 2562

บริษัท กัลฟ์ เอ็นเนอร์จี ดีเวลลอปเมนท์ จำกัด (มหาชน) หรือ GULF นำโดย นางสาวยุพาพิน วังวิวัฒน์ (ที่ 2 จากซ้าย) กรรมการและกรรมการบริหาร GULF ผู้สนับสนุนสโมสรฟุตบอล เอสซีจี เมืองทอง ยูไนเต็ด ร่วมแสดงความยินดีและรับมอบเสื้อฟุตบอลที่ระลึกในฐานะผู้สนับสนุนสโมสร จาก นายวิลักษณ์ โหลทอง (ที่ 1 จากซ้าย) ประธานสโมสร เอสซีจี เมืองทอง ยูไนเต็ด ใน งานแถลงข่าวเปิดตัวสโมสรประจำฤดูกาล 2019 ณ สนามหญ้าเทียมสิงห์ฟุตบอล ปาร์ค ภายในเอสซีจี สเตเดี้ยม เมืองทองธานี
ทั้งนี้ กัลฟ์ร่วมสนับสนุน สโมสรฟุตบอล เอสซีจี เมืองทอง ยูไนเต็ด เป็นปีที่สองติดต่อกันโดยมีจุดประสงค์เพื่อร่วมผลักดันวงการฟุตบอลไทยอย่างต่อเนื่อง ยิ่งไปกว่านั้น กัลฟ์สนับสนุนให้ทีมฟุตบอลไทยได้แสดงศักยภาพสูงสุดเพื่อสร้างรากฐานวงการฟุตบอลที่แข็งแกร่งและการแข่งขันที่เข้มข้น โดยมีความหวังว่าทีมฟุตบอลไทยจะสามารถก้าวขึ้นสู่ระดับสากลต่อไปในอนาคต